**REUNIÓ JUNTA**

**ASSOCIACIÓ D'EMPRESES DEL POLÍGONS INDUSTRIALS DEL CIRCUIT**

**ASSISTENTS**

- Carlos Picapeo - Hotel Ibis Barcelona Montmeló Granollers

- Julián Marcilla - Agrícola Marcilla

- Pere Corbacho - Juan Corbacho

- Marius Garcia - Circuit de Barcelona - Catalunya

- Elena Soler - Rodelem Motion

- Joaquim Colom - UEI-Cerclem

- Laura Fenoy - UEI-Cerclem

A Granollers, 29 de novembre de 2019, s’inicia la reunió de junta de l’Associació d’Empreses dels Polígons Industrials del Circuit, quan són les 9.05 hores i amb l’assistència dels senyors relacionats a l’encapçalament.

**- Estat de comptes 2019:** Es repassen les comptes de l’any per tal de aprovar-les a la reunió d’Assemblea posterior. També es revisa el pressupost de l’any 2020.

Es valora positivament el número d’empreses associades, ja que actualment són 18 empreses d’un total de 71. Això representa un 20% i es considera normal en l’associacionisme dels polígons.

**- Gestions realitzades 2019:**

SENYALITZACIÓ: S’ha parlat amb els dos ajuntaments per esbrinar l’empresa gestora dels plafons informatius i Montmeló ha respost que no hi ha problema en moure el plafó a un lloc més visible pels vehicles ja que ho gestiona directament. En canvi, a Granollers ho gestiona una empresa amb concessió per 25 anys, però ens consta que s’han fet gestions per reposar els cartells que es van treure per les obres de LTI.

En el tema de la senyalització del Circuit de Barcelona-Catalunya a l'autopista, ens confirmen que el *Ministerio de Fomento* ha confirmat que posarà indicacions fixes del Circuit.

NETEJA: S’han traslladat les queixes de neteja a ambdós ajuntaments. S’ha demanat fer accions conjuntes de neteja a les dues zones del polígon.

SIGNATURA CONVENIS: S’informa de la signatura dels dos convenis entre l’associació i els ajuntaments de Granollers i Montmeló. Tots dos convenis diuen exactament el mateix, però en la signatura del conveni de Granollers es pacten reunions trimestrals de seguiment i s’informa de la primera d’aquestes reunions realitzada el passat 13 de novembre, en la que es van reunir amb el caporal de la Policia Local de Granollers, conjuntament amb el cap de seguretat del Circuit; Mubarak Hamed, el President de l’associació Juanjo Ibáñez, el secretari Carlos Picapeo i la Mònica Cañamero i Jordi Tàboas en representació de Granollers Mercat.

REUNIÓ CONSELLER CALVET: També s’exposa la reunió a la Generalitat amb el Conseller Calvet, sobre el Pla Director Urbanístic del Circuit. Informem que la idea és que aquest es desencalli aquest proper 2020, però econòmicament és difícil.

PAE: Hem estat presents en el desenvolupament del Programa de millora dels polígons Industrials del Vallès. Des de l’associació s’ha fet una proposta al PAE per crear una borsa de treball per les empreses del polígon.

MOBILITAT: S’està valorant un projecte amb la col·laboració de la UVic de bicicletes i patinets elèctrics des del polígon fins a l’estació de Montmeló. En aquest projecte també intervé l’Ajuntament de Montmeló.

ABAIXADOR CIRCUIT: S’informa als assistents sobre l’estat de l’abaixador a Montmeló, ja que l’alcalde ha confirmat a l’associació que el projecte està força avançat. Aquest seria un abaixador lowcost de rodalies al Circuit i seria de molta utilitat pels treballadors de les empreses dels polígons del Circuit.

PARADA LINES BUS SAGALÉS: Seguim treballant per tal de reubicar l’actual línia de Bus en un accés més operatiu que l’actual.

SEGURETAT: Es fa constar a l’ajuntament de Montmeló sobre la gran quantitat de robatoris i a causa d’això s’ha incrementat la presència de policia Municipal a la zona.

PINTURA I PAVIMENTACIÓ: S’ha informat als ajuntaments de la necessitat de pintar les senyalitzacions del paviment, per tal d’assegurar la bona circulació dels vehicles al polígon.

QUALITAT DEL POLÍGON: Aquest és un nou projecte amb l’Ajuntament de Montmeló, per aconseguir la Q de qualitat dels polígons. Això ajudarà a arreglar les mancances a la zona de Montmeló.

**- Seguretat i càmeres de vigilància:**

S’explica que l’Ajuntament de Granollers ja ha instal·lat les càmeres de seguretat, però que la més propera es troba mirant cap al polígon de Sant Julià i no arriben a la part de Granollers dels polígons del Circuit.

Es proposa:

Per properes ampliacions, s’ha de treballar des de l’associació per a la col·locació de càmeres a la zona del polígon.

**- Circuit de Barcelona-Catalunya:**

Després de les gestions i reunions fetes durant aquests mesos entre l’associació, Mossos, policia Municipal i el propi Circuit, s’han solventat moltes incidències que hi havia durant els dies de carreres i de moment no tenim constància d’altres problemàtiques ocasionades per la senyalització i accessos als polígons en aquests dies concrets.

Considerant tots que no hi ha més temes a tractar, s’aixeca la sessió.